stanford-oval/wikipedia huggingface dataset:
ทุนทางสังคม
อรรถาธิบาย

สำหรับความหมายที่นิยมอ้างถึงมากที่สุดคือนิยามของโรเบิร์ท แพทนัม (Robert Putnam) (1993: 167) ที่กล่าวว่าทุนทางสังคมคือรูปแบบของการจัดองค์การที่ประกอบไปด้วยความเชื่อใจ (trust) บรรทัดฐาน (norm) และเครือข่าย (network) ที่จะเพิ่มประสิทธิภาพให้กับสังคมในการทำกิจกรรมต่างๆ ร่วมกัน โดยทุนทางสังคมจะเพิ่มโอกาสในการบรรลุเป้าหมายของสังคมโดยอาศัยความเชื่อใจ ไม่ใช่แค่ระดับบุคคลต่อบุคคล แต่เป็นระดับในองค์รวมของสังคม และสามารถคาดหวังได้ว่าสิ่งที่เราทำไปนั้น ผู้อื่นก็จะตอบรับกลับมาในทางเดียวกัน ความสัมพันธ์ดังกล่าวจึงก่อตัวเป็นสถาบัน (institution) และจุดมุ่งหมายของสถาบันก็คือการจัดการกับปัญหาที่ไม่สามารถทำคนเดียวได้ (collective action problem) แต่ต้องอาศัยความร่วมมือระหว่างสมาชิกทั้งหลายในสังคมและมีทุนทางสังคมเป็นตัวขับเคลื่อนความสัมพันธ์ดังกล่าว
อย่างไรก็ดี ในระดับสากลคำว่าทุนทางสังคมก็ยังมีอีกหลายนิยามที่อาจจะสอดคล้องหรือขัดแย้งในบางประเด็น แต่จุดร่วมที่มีอยู่ด้วยกันคือการใช้คำว่าทุนทางสังคมในการสร้างความร่วมมือทางสังคม ทุนทางสังคมโดยตัวของมันเองนั้นมิได้เป็นปัจจัยการผลิตโดยตรง หากแต่เป็นตัวกลางในการเข้าถึงปัจจัยการผลิตหรือทุนอื่น เช่น ข่าวสารข้อมูล ทุนมนุษย์ (human capital) ทุนกายภาพ (physical capital) ทรัพยากรธรรมชาติ (natural resources) เป็นต้น ในต้นทุนหรือราคาที่ถูกลง โดยผ่านความสัมพันธ์ทางสังคมหรือโครงสร้างทางสังคมที่แต่ละสมาชิกทำหน้าที่ตามบทบาทตัวเองอย่างเหมาะสม ทุนทางสังคมจึงเป็นรากฐานในความร่วมมือกันทางสังคม ซึ่งจะส่งเสริมทั้งการพัฒนาทางเศรษฐกิจอย่างยั่งยืนและพัฒนาการทางการเมือง
ตัวอย่างการนำไปใช้ในประเทศไทย

สำหรับสังคมไทย คำว่าทุนทางสังคมถูกนำมาใช้อย่างมากหลังจากการเกิดวิกฤติเศรษฐกิจ เนื่องจากปัญหาการจัดการทุนทางเศรษฐกิจ ทำให้เกิดการนำเข้าคำศัพท์ใหม่ๆ เกี่ยวกับการแสวงหาความร่วมมือมากกว่าการแข่งขันแสวงหากำไร คำว่าทุนทางสังคมจึงถูกนำเข้ามาใช้ในสังคมไทย โดยสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้ให้ความหมายของทุนทางสังคมในบริบทของสังคมไทยว่าหมายถึงผลรวมของสิ่งดีงามต่างๆที่มีอยู่ในสังคม ทั้งในส่วนที่ได้จากการสั่งสมและการต่อยอด รวมถึงการรวมตัวของคนที่มีคุณภาพเพื่อสร้างประโยชน์ต่อส่วนรวม บนพื้นฐานของความไว้เนื้อเชื่อใจ สายใยแห่งความผูกพันและวัฒนธรรมที่ดีงาม ซึ่งหากนำมาพัฒนาและใช้ประโยชน์อย่างเหมาะสมแล้วจะเป็นปัจจัยสำคัญในการพัฒนาประเทศชาติและสังคมให้สมดุลและยั่งยืน
คำว่าทุนทางสังคมถูกนำไปใช้ในหลายบริบทและหลายความหมาย ในที่นี้จะขอยกตัวอย่างในทางการเมือง เช่น ในบทความของปิยะชาติ มงคลไชยสิทธิ์ (2548) กล่าวถึงทุนทางสังคมในฐานะที่เป็นปัจจัยหลักในการกำหนดพื้นฐานของความเป็นนักการเมืองและภาพพจน์ที่จะถูกสั่งสมออกมาเป็นนักการเมืองที่ดี ทำให้การประกอบอาชีพทางการเมืองมีความราบรื่นและส่งผลดีต่อประเทศชาติ ซึ่งในกรณีของรัฐบาล พ.ต.ท.ทักษิณ ชินวัตร มีพื้นฐานทุนทางสังคมมาจากพ่อค้าวาณิช ภาพของรัฐบาลและภาพพจน์ของรัฐมนตรีเหล่านั้น ในความรู้สึกของประชาชนทั่วไป จึงออกไปในทางตั้งข้อระแวง สงสัยไม่ค่อยจะไว้วางใจนัก โดยเฉพาะในเรื่องความซื่อสัตย์สุจริต เป็นความรู้สึกที่เหมือนกับการมองพ่อค้าวาณิชทั่วไปว่าเป็นพวกที่มุ่งแสวงหากำไรสูงสุดให้กับตนเองอย่างเดียวเป็นสำคัญมากกว่าจะคิดเจือจานรับใช้แผ่นดินด้วยความสุจริตใจ
อย่างไรก็ดี การทำความเข้าใจทุนทางสังคมไม่ใช่เป็นเพียงพื้นฐานส่วนบุคคล แต่ต้องมองในลักษณะองค์รวม เพราะทุนทางสังคมเป็นเรื่องของการจัดความสัมพันธ์ระหว่างบทบาทอันหลากหลายของสมาชิกในสังคมจนออกมาเป็นสถาบันที่อยู่บนความเชื่อใจ ความร่วมมือกัน และมีเครือข่ายระหว่างกัน จนสุดท้ายทุนทางสังคมจะเป็นพื้นฐานให้กับกิจกรรมทั้งหลายที่เกิดทั้งในทางสังคม เศรษฐกิจ และการเมือง ซึ่งทุนทางสังคมดังกล่าวจำเป็นต้องใช้เวลาในการสะสมอย่างยาวนาน และสามารถสถาปนาเป็นสถาบันที่จัดความสัมพันธ์ของสมาชิกได้อย่างลงตัว
ตัวต่อนินจา แสบซ่าส์สะท้านเมือง

ภาพจากการ์ตูนเรื่องนี้
บทความหลัก: ตัวต่อนินจา แสบซ่าส์มหากาฬ
ตัวต่อนินจา แสบซ่าส์สะท้านเมือง (อังกฤษ:LEGO Ninjago:Way of Ninja) เป็นละครแอนิเมชัน ที่กล่าวถึงเรื่องราวของนินจาเลโก้ที่ต้องออกปราบปรามเหล่ามารร้าย ออกอากาศทางช่อง การ์ตูนเน็ทเวิร์ค ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง มหัศจรรย์อัศวินเลโก้ ละครเรื่องนี้เป็นตอนปฐมบทของเรื่อง ตัวต่อนินจา แสบซ่าส์มหากาฬ
เนื้อเรื่อง

ปฐมบทครึ่งแรกของ LEGO Ninjago บอกเล่าเรื่องราวของ ไค ลูกชายช่างตีเหล็ก อาศัยอยู่ในหมู่บ้านอันแสนสงบ กระทั่งวันหนึ่ง กองทัพของนักรบโครงกระดูกบุกเข้ามาในหมู่บ้าน และลักพาตัว นียา น้องสาวของเขา ความหวังเดียวในการช่วยน้องสาวของเขาขึ้นอยู่กับอาจารย์วู ชายชราลึกลับที่สัญญาว่าจะสอนวิชานินจาแก่ไค เพื่อที่จะช่วยนียากลับมาให้ได้
นักแสดง

วินเซนต์ ถง รับบท ไค
ไมเคิล อดัมทิเวทท์ รับบท เจย์ วอล์คเกอร์
เบรนท์ มิลเลอร์ รับบท เซน
เคียร์บี้ มอร์โรว์ รับบท โคล
เคลลี เมตซ์เจอร์ รับบท นีอา
พอล ดอบสัน รับบท อาจารย์หวู
แคทลีน บาร์ รับบท มิซาโกะ
จูเลียน ไมเคิล รับบท ลอยด์ กอร์มาดอน
ลำดับรายการโทรทัศน์

| โมโน 29: ภาพยนตร์แอนิเมชัน วันจันทร์- วันศุกร์ เวลา 17:25 - 17:55 น>  |
| --- | --- | --- |
| ก่อนหน้า | ตัวต่อนินจา แสบซ่าส์สะท้านเมือง | ถัดไป |
| มหัศจรรย์อัศวินเลโก้ | ตัวต่อนินจา แสบซ่าส์สะท้านเมือง | ตัวต่อนินจา แสบซ่าส์สะท้านเงา |
ธงชาติสาธารณรัฐสังคมนิยมโซเวียตเบียโลรัสเซีย

| --- | --- |


ธงชาติสาธารณรัฐสังคมนิยมโซเวียตเบียโลรัสเซีย
การใช้: Historical
สัดส่วนธง: 1:2
ประกาศใช้: 25 ธันวาคม ค.ศ. 1951
ลักษณะ: ธงนี้มีแถบยาวสองแถบ แถบบนสีแดง (กว้าง 2 ใน 3 ส่วนของความกว้างธง) แถบล่างสีเขียว (กว้าง 1 ใน 3 ส่วนของความกว้างธง) มีรูปค้อนเคียวและดาวแดงขอบสีทองที่มุมบนด้านติดคันธงของแถบสีแดง มีลายอาทิตย์อุทัยประดับไว้ที่ด้านติดคันธง.
ออกแบบโดย: มิคาฮิล กุสเยฟ
 

Бел-чырвона-белы сцяг ("ธงขาว-แดง-ขาว")
สาธารณรัฐประชาชนเบลารุส พ.ศ. 2461/ สาธารณรัฐเบลารุส (พ.ศ. 2534-2538)
การใช้: Historical
สัดส่วนธง: 1:2
ประกาศใช้: 19 กันยายน ค.ศ. 1991
ลักษณะ: ธงแถบยาวแบ่งตามแนวนอน สีขาว-แดง-ขาว
ออกแบบโดย: Kłaŭdzi Duž-Dušeŭski
 
ธงชาติสาธารณรัฐสังคมนิยมโซเวียตเบียโลรัสเซีย เป็นธงที่ประกาศใช้อย่างเป็นทางการเมื่อวันที่ 25 ธันวาคม ค.ศ. 1951 (พ.ศ. 2494) จนถึงการล่มสลายของสหภาพโซเวียตในปี ค.ศ. 1991 (พ.ศ. 2534) มีลักษณะดังความที่บรรยายในประกาศแบบธงชาติสาธารณรัฐสังคมนิยมโซเวียตเบียโลรัสเซีย ลงวันที่ 25 ธันวาคม ค.ศ. 1951 มีดังนี้
ธงนี้มีแถบยาวสองแถบ แถบบนสีแดง (กว้าง 2 ใน 3 ส่วนของความกว้างธง) แถบล่างสีเขียว (กว้าง 1 ใน 3 ส่วนของความกว้างธง)  มีรูปค้อนเคียวและดาวแดงขอบสีทองที่มุมบนด้านติดคันธงของแถบสีแดง มีลายอาทิตย์อุทัยประดับไว้ที่ด้านติดคันธง (สีขาวบนพื้นแดง) ความกว้างของรูปดังกล่าวเท่ากับ 1 ใน 9 ส่วนของความยาวธง
อนึ่ง แบบของธงนี้ ซึ่งไม่มีรูปค้อนเคียวและดาวแดงปรากฏอยู่ ได้ถูกนำมาใช้เป็นแบบของธงชาติเบลารุสในปัจจุบัน
ความหมายของลายอาทิตย์อุทัย

ลวดลายดังกล่าวนี้มีชื่อว่า "ลายอาทิตย์อุทัย" ("The Rising Sun") ออกแบบเมื่อปี ค.ศ. 1917 (พ.ศ. 2460) โดยชาวนาสตรีชื่อ มาโทรนา มาเกวิช (Matrona Markyevich) แห่งหมู่บ้านคาสต์ซิลลิชชา (Kastsilishcha) ในภูมิภาคเซนนิน (Sennin region)
โทนสี

|  | แดง | เขียว | ขาว | ทอง |
| --- | --- | --- | --- | --- |
| RGB | 205/0/0 | 0/153/51 | 255/255/255 | 255/217/0 |
| เลขฐานสิบหก | #CD0000 | #009933 | #FFFFFF | #FFD900 |
| CMYK | 0/100/100/20 | 100/0/67/40 | 0/0/0/0 | 0/15/100/0 |
| แพนโทน (โดยประมาณ) | 3546 C | 355 XGC | P 75-1 U | Medium Yellow C |
ประวัติธงแบบก่อนหน้าในยุคสหภาพโซเวียต

นับตั้งแต่การปฏิวัติในเบลารุสเป็นต้นมาจนถึงก่อนปี ค.ศ. 1951 มีการใช้ธงหลายแบบเป็นธงชาติของเบียโลรัสเซียโซเวียต แบบแรกสุดนั้นมีลักษณะเป็นธงแดงเกลี้ยง ใช้ในช่วงปี ค.ศ. 1919 ซึ่งเป็นยุคที่เบลารุสยังรวมอยู่กับลิทัวเนีย และใช้ชื่อประเทศว่า สาธารณรัฐสังคมนิยมโซเวียตลิทัวเนีย-เบียโลรัสเซีย หลังจากนั้นเมื่อมีการจัดการปกครองใหม่ โดยแยกเบลารุสออกมาเป็นสาธารณรัฐโซเวียตของตนเองในปีเดียวกัน อักษรย่อเขียนด้วยอักษรซีริลลิก ССРБ (SSRB) สีทอง จึงถูกเพิ่มเข้ามาที่ส่วนมุมบนด้านคันธง หลังจากนั้นในปี ค.ศ. 1937 ได้มีการเปลี่ยนแบบอักษรของตัวอักษรย่อเสียใหม่ ทั้งข้อความอักษรย่อยังเปลี่ยนเป็น БССР (BSSR) และมีการเพิ่มรูปค้อนเคียวไว้ที่เหนืออักษรย่อด้วย ในช่วงทศวรรษที่ 1940 รูปค้อนเคียวได้ถูกยกออกไปเสีย และเพิ่มกรอบสี่เหลี่ยมสีทองล้อมอักษรย่อที่ส่วนมุมบนด้านคันธง โดยยังคงข้อความไว้เช่นเดิม แบบธงดังกล่าวนี้คือธงแบบสุดท้าย ก่อนที่จะมีการใช้ธงใหม่ในปี ค.ศ. 1951
พัฒนาการ

สาธารณรัฐสังคมนิยมโซเวียตลิทัวเนีย-เบียโลรัสเซีย ค.ศ. 1919
ค.ศ. 1919 - 1937
ค.ศ. 1937 - ทศวรรษที่ 1940
ดูเพิ่ม

ธงชาติสหภาพโซเวียต
ธงชาติเบลารุส
แหล่งข้อมูลอื่น

ธงชาติเบียโลรัสเซียโซเวียต ที่ Flags of the World (อังกฤษ)
| ด ค กธงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| หลัก |  สหภาพสาธารณรัฐสังคมนิยมโซเวียต  |  |
| สาธารณรัฐองค์ประกอบ |  อาร์มีเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กีเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมเนีย  ยูเครน  อุซเบกิสถาน  |  |
| สาธารณรัฐโซเวียตอายุสั้น |  ทรานส์คอเคซัส  คารีโล-ฟินนิช  |  |
ลายอาทิตย์อุทัย (ลวดลายประจำชาติเบียโลรัสเซีย)
ตัวต่อเลโก้ รวมพลังฮีโร่มาร์เวล

| ตัวต่อเลโก้ รวมพลังฮีโร่มาร์เวล |
| --- | --- |

กำกับ: เกร๊ก ริชาร์ดสัน
เขียนบท: แมตต์ เวย์น
นักแสดงนำ: ลอร์ร่า เบลเล่ย์ ดี เบรดเลย์ เบรกเกอร์ ทรอย เบกเกอร์ ดราร์ก เบลล์ สตีเว่น บลัม เกร๊ก ไคเปส เกรย์ เดอลิสเล่ บาร์รี เดนเนน โรบิน อัตกิน ดาวน์ส ทอม เคนนี ชี แม๊คไบรด์ โรเจอร์ เคร๊ก สมิธ เอเดรียน พาสดาร์ เฟรด ทาทาสเกียวเร ทราวิส วิลลิงแฮม
ตัดต่อ: อจเรมี มอนเตโกเรมี
ดนตรีประกอบ: อเชอร์ เลนส์ สตีเฟ่น สกรัตต์
บริษัทผู้สร้าง: Arc Productions Marvel Entertainment LEGO 
วันฉาย: 5 ธันวาคม 2013
ความยาว: 22 นาที
ประเทศ: สหรัฐอเมริกา แคนาดา เดนมาร์ก
ภาษา: อังกฤษ
ตัวต่อเลโก้ รวมพลังฮีโร่มาร์เวล (อังกฤษ:LEGO Marvel Super Heroes: Maximum Overload, Marvel Super Heroes: Maximum Overload) เป็นละครแอนิเมชัน ที่กล่าวถึงเรื่องราวของซูเปอร์ฮีโร่ในทีมอเวนเจอร์สที่เป็นเลโก้ออกอากาศทางช่อง เน็ตฟลิกซ์ ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง แก๊งป่วน ก๊วนเลโก้
เนื่อเรื่อง

เป็นเรื่องราวของเหล่าฮีโร่ โดยมี แอสเซ็มเบิล, ไอรอน แมน, ธอร์, ไอรอนฟิสต์, กัปตันอเมริกา, นิค ฟิวรี่ย์, แบล็ควิโดว์, ฟาล์วคอน, วูล์ฟเวอร์รีน และเหล่าฮีโร่อีกมากมายที่จะมาปะทะกับ เวนอม ด็อคอ๊อค แมนดาริน และเดอะ เรดสกัลล์
นักแสดงนำ

ลอร์ร่า เบลเล่ย์ พากย์เป็น แบล็ค วีโดว
ดี เบรดเลย์ เบรกเกอร์ พากย์เป็น เวมอม, ชิเทารี
ทรอย เบกเกอร์ พากย์เป็น โลกิ
ดราร์ก เบลล์ พากย์เป็น สไปเดอร์แมน
สตีเว่น บลัม รับบท วูล์ฟเวอรีน
เกร๊ก ไคเปส์ รับบท ไอรอน ฟิสท์
เกรย์ เดอลิสเล่ รับบท เปปเปอร์ พอตต์ส
บาร์รี เดนเนน รับบท แมนดาริน
โรบิน อัตกิน ดาวน์ส รับบท อโบมิเนชั่น
ทอม เคนนี รับบท ด๊อกเคอร์ออคโตพุส
ชี แม๊คไบรด์ รับบท นิค ฟิวรี, เรดสกูลล์
โรเจอร์ เคร๊ก สมิธ รับบท กัปตันอเมริกา
เอเดรียน พาสดาร์ รับบท ไอรอน แมน
เฟรด ทาทาสเกียวเร รับบท ฮัลค์
ทราวิส วิลลิงแฮม รับบท ธอร์
แหล่งข้อมูลอื่น

ตัวต่อเลโก้ รวมพลังฮีโร่มาร์เวล ที่อินเทอร์เน็ตมูวีเดตาเบส
Disney Video - LEGO Marvel Super Heroes: Maximum Overload เก็บถาวร 2014-04-10 ที่ เวย์แบ็กแมชชีน
นอร์โมบลาสต์

Normoblast หรือ erythroblast เป็นเม็ดเลือดแดงชนิดหนึ่งที่ยังคงมีนิวเคลียส มันเป็น immediate precursor ของเม็ดเลือดแดงปกติ
ระบบการตั้งชื่อ

คำศัพท์ Normoblast บางครั้งใช้เป็นคำพ้องสำหรับ erythroblast แต่บางครั้งจะถูกจัดให้เป็นกลุ่มย่อยของ erythroblast กล่าวคือ
"normoblasts" - การพัฒนาของเม็ดเลือดแดงตามปกติ
"megaloblasts" - erythroblast ขนาดใหญ่ที่เกี่ยวข้องกับ pernicious anemia และ การขาดกรดฟอลิก (folic acid deficiency) (เรียกรวมว่า megaloblastic anemia)
การพัฒนา

การพัฒนาของ normoblast มี 4 ขั้นตอน ได้แก่
| 0 | 1 | 2 |
| --- | --- | --- |
| ภาพประกอบ | ข้อมูล | ภาพ  |
|  | Pronormoblast |   |
|  | Basophilic normoblast |   |
|  | Polychromatic normoblast (หรือpolychromatophilic) |   |
|  | Orthochromatic normoblast (หรือ orthochromatophilic) |  |
ดูเพิ่ม

การสร้างเม็ดเลือดแดง (Erythropoiesis)
การสร้างเม็ดเลือด (Haematopoiesis)
Pluripotential hemopoietic stem cell
แหล่งข้อมูลอื่น

Normoblasts ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ภาพเนื้อเยื่อจากมหาวิทยาลัยบอสตัน 01804loa (อังกฤษ) - "ไขกระดูกและการสร้างเม็ดเลือดที่ไขกระดูกสเมียร์, กลุ่มของ erythroblast รวมทั้ง proerythroblast "
Histology at uiowa.edu เก็บถาวร 2006-11-12 ที่ เวย์แบ็กแมชชีน
ตัวถูกเบียน

หนูท้องขาวเป็นตัวถูกเบียนเก็บเชื้อของกาฬโรค: หมัดหนูตะวันออก ที่หากินบนหนูเหล่านี้เป็นพาหะของโรค
ในวิชาชีววิทยาและแพทยศาสตร์ ตัวถูกเบียน เป็นสิ่งมีชีวิตอันเป็นที่อาศัยของสิ่งมีชีวิตเยือนทั้งที่เป็นปรสิต พึ่งพากันหรืออิงอาศัยกัน (ภาวะพึ่งพิงซึ่งกันและกัน) สิ่งมีชีวิตเยือนนั้นได้รับสารอาหารและที่อาศัยจากตัวถูกเบียน ตัวอย่างตัวถูกเบียน เช่น สัตว์เป็นตัวถูกเบียนแก่หนอนพยาธิ (เช่น นีมาโทดา) เซลล์เป็นตัวถูกเบียนของไวรัสก่อโรค ต้นถั่วเป็นตัวถูกเบียนแบบพึ่งพากัน (ต่างฝ่ายได้ประโยชน์) แก่แบคทีเรียตรึงไนโตรเจน โดยเฉพาะอย่างยิ่งในวิชาพฤกษศาสตร์ พืชตัวถูกเบียนให้ทรัพยากรอาหารแก่ผู้ล่า ซึ่งมีความสัมพันธ์แบบเสถียรภาพทางวิวัฒนาการกับตัวถูกเบียนคล้ายกับปรสิตภายนอกร่างกาย (ectoparasitism) พิสัยตัวถูกเบียนหมายถึงกลุ่มตัวถูกเบียนที่สิ่งมีชีวิตสามารถใช้อาศัยได้
ภาวะพึ่งพิงซึ่งกันและกัน

ภาวะพึ่งพิงซึ่งกันและกันครอบคลุมความสัมพันธ์ที่เป็นไปได้แบบต่าง ๆ ระหว่างสิ่งมีชีวิต โดยมีสมรรถนะและผลต่อทั้งสองฝ่ายต่างกัน หากฝ่ายหนึ่งในความสัมพันธ์นี้มีขนาดใหญ่กว่าอีกฝ่ายหนึ่งมาก มักจะเป็นตัวถูกเบียน ในความสัมพันธ์แบบปรสิต ปรสิตจะได้ประโยชน์แต่ตัวถูกเบียนเสียประโยชน์ ในภาวะพึ่งพากัน ทั้งสองฝ่ายอยู่ร่วมกันโดยไม่ได้ไม่เสียประโยชน์ ส่วนในภาวะอิงอาศัยนั้น ทั้งสองได้ประโยชน์
ปรสิตส่วนใหญ่เป็นปรสิตเฉพาะช่วงหนึ่งของวงจรชีวิตเท่านั้น เมื่อเทียบปรสิตกับสิ่งมีชีวิตที่อาศัยอยู่อิสระที่ใกล้ชิดที่สุด ภาวะปรสิตมีการแสดงว่าวิวัฒนาการอย่างน้อย 233 โอกาส สิ่งมีชีวิตบางชนิดอาศัยอยู่สัมพันธ์ใกล้ชิดกับตัวถูกเบียนและเป็นปรสิตเฉพาะเมื่อสภาพสิ่งแวดล้อมเลวลงเท่านั้น
ปรสิตอาจมีความสัมพันธ์ระยะยาวกับตัวถูกเบียน เช่นเดียวกับปรสิตในร่างกายทุกชนิด สิ่งมีชีวิตเยือนแสวงหาตัวถูกเบียนและได้รับอาหารและอย่างอื่นจากตัวถูกเบียน แต่จะไม่ฆ่าตัวถูกเบียน ในทางกลับกัน พาราซิตอยด์จะใช้ชีวิตส่วนใหญ่ในหรืออยู่บนตัวถูกเบียนตัวเดียว และสุดท้ายทำให้ตัวถูกเบียนตาย โดยมีกลยุทธ์บางส่วนคล้ายกับการล่าเหยื่อ โดยทั่วไปตัวถูกเบียนจะยังปล่อยให้มีชีวิตอยู่จนพาราซิตอยด์โตเต็มวัยและพร้อมดำเนินสู่ขั้นตอนชีวิตถัดไป ความสัมพันธ์ของสิ่งมีชีวิตเยือนกับตัวถูกเบียนอาจเป็นแบบชั่วคราวหรือมีเว้นระยะ ซึ่งอาจสัมพันธ์กับตัวถูกเบียนหลายตัว ทำให้ความสัมพันธ์มีความใกล้เคียงกับการกินพืชของสัตว์ที่อาศัยอยู่ในธรรมชาติ ความสัมพันธ์ระหว่างตัวถูกเบียนกับสิ่งมีชีวิตเยือนอาจไม่มีการสัมผัสทางกายถาวรก็ได้ ดังเช่น การเป็นนกปรสิต (brood parasite) ของนกกาเหว่า
ตัวถูกเบียนกับปรสิต

ปรสิตใช้กลยุทธ์เชิงวิวัฒนาการหลายอย่าง โดยกำหนดตัวถูกเบียนให้อยู่ในความสัมพันธ์หลายอย่างที่เท่า ๆ กัน ภาวะปรสิตส่อความถึงวิวัฒนาการร่วมตัวถูกเบียนกับปรสิต รวมทั้งการธำรงภาวะพหุสัณฐานของยีน (gene polymorphism) ในตัวถูกเบียน ที่ซึ่งมีการแลกเปลี่ยนระหว่างข้อได้เปรียบของการต่อต้านแก่ปรสิตและราคาอย่างโรคที่เกิดจากยีน
ตัวถูกเบียนกับปรสิต > ประเภทตัวถูกเบียน

ตัวถูกเบียนแท้หรือตัวถูกเบียนปฐมภูมิ - ปรสิตถึงวัยเจริญพันธุ์และสืบพันธุ์แบบอาศัยเพศในตัวถูกเบียนชนิดนี้ เป็นตัวถูกเบียนตัวสุดท้าย
ตัวถูกเบียนมัธยันตร์ - สิ่งมีชีวิตที่เป็นที่อาศัยปรสิตที่ยังไม่ถึงวัยเจริญพันธุ์ และปรสิตจำเป็นต้องมีการเจริญและสำเร็จวงจรชีวิตของมัน มักเป็นพาหะของปรสิตให้ไปสู่ตัวถูกเบียนแท้ ตัวอย่างเช่น Dirofilaria immitis พยาธิหัวใจของหมา ใช้ยุงเป็นตัวถูกเบียนมัธยันตร์จนกว่าเข้าสู่ระยะตัวอ่อน L3
การระบุว่าตัวถูกเบียนใดเป็นตัวถูกเบียนแท้หรือตัวถูกเบียนมัธยันตร์ไม่ง่ายเสมอไป หรือบางทีอาจเป็นไปไม่ได้โดยสิ้นเชิง ทั้งนี้ วงจรชีวิตของปรสิตหลายชนิดยังไม่มีผู้ใดเข้าใจชัดเจน บางทีสิ่งมีชีวิตที่เห็นว่าสำคัญกว่าอาจมีการระบุว่าเป็นตัวถูกเบียนแท้ และการกำหนดนี้อาจดำเนินต่อมาแม้หลังพบว่าไม่ถูกต้อง ตัวอย่างเช่น ไส้เดือนน้ำ บางทีถือว่าเป็น "ตัวถูกเบียนมัธยันตร์" ของโรคว่ายหมุน (whirling disease) ในวงศ์ปลาแซลมอน แม้ว่าปรสิตมิกโซสปอเรียนสืบพันธุ์แบบอาศัยเพศในไส้เดือนน้ำก็ตาม (คือเป็นตัวถูกเบียนแท้) ในโรคพยาธิกล้ามเนื้อที่เกิดจากพยาธิตัวกลม เตัวถูกเบียนมีวัยเจริญพันธุ์ในทางเดินอาหารและตัวอ่อนในกล้ามเนื้อ ฉะนั้นจึงเป็นทั้งตัวถูกเบียนมัธยันตร์และตัวถูกเบียนแท้ในตัวเดียวกัน
ตัวถูกเบียนพาราเทนิก - สิ่งมีชีวิตอันเป็นที่อยู่ของปรสิตที่ยังไม่เจริญพันธุ์ แต่ไม่จำเป็นสำหรับวงจรการเจริญของปรสิต ตัวถูกเบียนพาราเทนิกเป็นที่สะสมของปรสิตขั้นไม่เจริญพันธุ์ที่สามารถเพิ่มจำนวนให้มีมากได้ พยาธิตัวแบน Alaria americana อาจเป็นตัวอย่าง ขั้นเมโซเซอร์คาเรีย (mesocercaria) ของปรสิตนี้อาศัยอยู่ในลูกอ๊อด ซึ่งมีโอกาสถูกหมาที่เป็นตัวถูกเบียนแท้กินน้อย งูมักเป็นสัตว์นักล่าของลูกอ๊อด ซึ่งเมโซเซอร์คาเรียจะไม่เจริญต่อ อย่างไรก็ดี ปรสิตอาจสะสมในงูที่เป็นตัวถูกเบียนพาราเทนิก และติดเชื้อตัวถูกเบียนแท้ถ้าหมาไปกินงู พยาธิตัวกลม Skrjabingylus nasicola เป็นอีกตัวอย่างหนึ่งโดยมีทากเป็นตัวถูกเบียนมัธยันตร์ มีหนูผีและสัตว์ฟันแทะเป็นตัวถูกเบียนพาราเทนิก และสัตว์วงศ์เพียงพอนเป็นตัวถูกเบียนแท้
ตัวถูกเบียนทางตัน หรือตัวถูกเบียนโดยอุบัติเหตุ - สิ่งมีชีวิตที่โดยทั่วไปไม่มีการแพร่เชื้อต่อไปยังตัวถูกเบียนแท้ จึงป้องกันปรสิตมิให้เจริญเต็มที่ ตัวอย่างเช่น มนุษย์และม้าเป็นตัวถูกเบียนทางตันของไวรัสเวสต์ไนล์ ซึ่งวงจรชีวิตเป็นปกติระหว่างยุงรำคาญ (Culex) กับนก คนและม้าติดเชื้อได้ แต่ระดับไวรัสในเลือดจะไม่สูงพอส่งต่อการติดเชื้อให้ยุงที่เข้ามากัด
ตัวถูกเบียนเก็บเชื้อ - สิ่งมีชีวิตที่เป็นที่อาศัยของเชื้อก่อโรคแต่ไม่มีผลของโรค อย่างไรก็ดี เป็นแหล่งการติดเชื้อต่อชนิดอื่นที่ไวต่อโรค ซึ่งมีความสำคัญในการควบคุมโรค ตัวถูกเบียนเก็บเชื้อตัวเดียวอาจติดเชื้อซ้ำได้หลายรอบ
เทียบกลยุทธ์นักล่าขนาดเล็ก ปรสิต พาราซิตอยด์และนักเล่า อันตรากิริยาระหว่างสิ่งมีชีวิตเยือนกับตัวถูกเบียนมีลักษณะเป็นภาวะต่อเนื่อง การล่าขนาดเล็กและภาวะพาราซิตอยด์ปัจจุบันถือเป็นกลยุทธ์วิวัฒนาการในภาวะปรสิต
บทความ

บทความ หมายถึงงานเขียนที่เผยแพร่ในสื่อสิ่งพิมพ์หรือสื่ออิเล็กทรอนิกส์ ซึ่งมีจุดประสงค์เพื่อเผยแพร่ข่าวสาร ผลการวิจัย เผยแพร่ความรู้ การวิเคราะห์ทางการศึกษา การวิพากษ์วิจารณ์ เป็นต้น โดยปกติบทความหนึ่งบทความจะพูดถึงเรื่องใดเรื่องหนึ่งเป็นประเด็นหลักเพียงเรื่องเดียว
ส่วนประกอบของบทความ > หัวเรื่อง

หัวเรื่องหรือพาดหัว (headline) เป็นข้อความที่อยู่บนสุดของบทความแสดงถึงประเด็นหลักของบทความ หัวเรื่องมักถูกออกแบบให้โดดเด่นสะดุดตา และใช้คำที่เลือกสรรมาให้เกี่ยวข้องกับหัวเรื่อง หัวเรื่องหรือพาดหัวมักจะถูกเขียนหรือพิมพ์ด้วยรูปแบบอย่างย่อ ซึ่งอาจเรียบเรียงอย่างไม่เป็นประโยคหรือไวยากรณ์ที่ไม่สมบูรณ์
ส่วนประกอบของบทความ > บรรทัดผู้เขียน

บรรทัดผู้เขียน (byline) เป็นบรรทัดแรกถัดจากหัวเรื่องหรือบรรทัดสุดท้ายในบทความที่ลงชื่อผู้เขียน อาจเป็นชื่อจริงหรือนามปากกาก็ได้ และมักจะระบุตำแหน่งงานของผู้เขียนอยู่ด้วย บรรทัดผู้เขียนอาจมีบทสรุปย่อของบทความด้วยก็ได้
ส่วนประกอบของบทความ > นำเรื่อง

นำเรื่อง (lead) ซึ่งอาจเรียกว่าย่อหน้าแนะนำ บทนำ หรือคำนำ เป็นประโยคต่าง ๆ ที่จะดึงดูดความสนใจของผู้อ่านเข้าสู่เนื้อเรื่อง นำเรื่องแสดงให้เห็นถึงเรื่องที่ต้องการนำเสนอ ปรับน้ำเสียงและแนะนำผู้อ่านเข้าสู่บทความ
ในบทความข่าว ส่วนนำเรื่องจะให้ข้อเท็จจริงที่สำคัญที่สุดและตอบคำถามว่า ใคร ทำอะไร ที่ไหน เมื่อไร ทำไม และอย่างไร ในบทความโดดเด่น (บทความที่บรรณาธิการหยิบยกขึ้นเพื่อนำเสนอเป็นประเด็นสำคัญ) ผู้เขียนอาจเลือกใช้เทคนิคต่าง ๆ ในการเปิดเนื้อเรื่อง เช่น การใช้สิ่งต่อไปนี้
เกร็ดขำขัน
ถ้อยแถลงที่เขย่าขวัญหรือสะเทือนใจ
การวางนัยทั่วไป
สารสนเทศที่ไม่มีการปรุงแต่ง
การพรรณนา
คำพูดหรือวาทกรรม
การตั้งคำถาม
การเปรียบเทียบเปรียบเปรย
ส่วนประกอบของบทความ > เนื้อเรื่อง

สำหรับบทความข่าว รายละเอียดและความละเอียดเป็นสิ่งที่ปรากฏชัดแจ้งในเนื้อเรื่องของข่าว และดำเนินไปอย่างราบรื่นต่อจากนำเรื่อง คำพูดและวาทกรรมจะถูกใช้ในบทความเพื่อเพิ่มอรรถรสและสนับสนุนเนื้อหาที่เขียน นอกจากนี้บทความข่าวส่วนใหญ่ก็ใช้อุปลักษณ์แบบพีระมิดกลับหัว
บทความโดดเด่นจะใช้รูปแบบตามความเหมาะสมตามประเภทของบทความ โครงสร้างของบทความโดดเด่นอาจมีสิ่งต่อไปนี้รวมอยู่ด้วย แต่ไม่จำกัดเพียงเท่านี้
ลำดับเวลา — บทความอาจบรรยายด้วยการเรียงลำดับอย่างหนึ่ง
เหตุและผล — สาเหตุและผลลัพธ์ของเหตุการณ์หรือกระบวนการที่พิจารณา
การแบ่งประเภท — สิ่งต่าง ๆ ในบทความที่ถูกจัดกลุ่มเพื่อช่วยทำให้เกิดความเข้าใจ
การเปรียบเทียบและการเปรียบต่าง — สิ่งต่าง ๆ สองสิ่งหรือมากกว่านั้นถูกพิจารณาเคียงข้างกันเพื่อให้เห็นความคล้ายหรือความต่าง
รายการ — ชิ้นส่วนสารสนเทศที่ถูกจัดวางไว้เป็นรายการเป็นข้อ ๆ
คำถามและคำตอบ — เช่นบทสัมภาษณ์ของผู้มีชื่อเสียงหรือผู้เชี่ยวชาญ
ส่วนประกอบของบทความ > สรุปเรื่อง

ความแตกต่างอย่างหนึ่งระหว่างบทความข่าวกับบทความโดดเด่นคือการสรุปเรื่องเพื่อจบบทความ การจบบทความข่าวจะปรากฏเมื่อสารสนเทศทุกอย่างได้นำเสนอทั้งหมดแล้วตามมโนทัศน์พีระมิดกลับหัว ในทางที่ต่างกัน บทความโดดเด่นจำเป็นต้องใช้การจบบทความมากกว่า สรุปเรื่องของบทความดังกล่าวมีสิ่งต่อไปนี้ แต่ไม่จำกัดเพียงเท่านี้
คำพูดหรือวาทกรรมส่งท้าย
การพรรณนาฉากหรือเหตุการณ์ต่อจากนี้
การเล่นคำกับชื่อเรื่องหรือหัวเรื่อง
ถ้อยแถลงสรุปความ
ถนนเทอดไท

ถนนเทอดไทช่วงตลาดพลู
ถนนเทอดไท (อักษรโรมัน: Thanon Thoet Thai) เป็นถนนสายหนึ่งในพื้นที่กรุงเทพมหานคร เป็นถนนในฝั่งธนบุรี ตัดผ่านตั้งแต่เขตธนบุรี เขตจอมทอง เขตภาษีเจริญ ไปสิ้นสุดที่เขตบางแค
ถนนเทอดไทจัดเป็นถนนสายรอง บางส่วนเดิมมีชื่อว่า "ถนนพัฒนาการ" เป็นถนนที่มีจุดเริ่มต้นที่แยกบางยี่เรือ จุดตัดกับถนนอินทรพิทักษ์ในเขตธนบุรี ไปสิ้นสุดลงที่แยกพัฒนาการ จุดตัดกับถนนบางแคในเขตบางแค
สถานที่สำคัญใกล้เคียง

ตลาดพลู
วัดอินทารามวรวิหาร (วัดบางยี่เรือนอก, วัดบางยี่เรือใต้, วัดใต้)
วัดจันทารามวรวิหาร (วัดบางยี่เรือกลาง, วัดกลาง)
วัดราชคฤห์วรวิหาร (วัดบางยี่เรือใน, วัดบางยี่เรือมอญ, วัดเหนือ)
วัดวรามาตยภัณฑสาราราม (วัดขุนจันทร์)
วัดโพธินิมิตรสถิตมหาสีมาราม
วัดอัปสรสวรรค์วรวิหาร (วัดหมู)
สถานีรถไฟตลาดพลู
มัสยิดสวนพลู
สถานีรถไฟฟ้าบีทีเอสตลาดพลู
สถานีรถไฟฟ้าบีทีเอสวุฒากาศ
สถานีตำรวจนครบาลบางยี่เรือ
สถานีตำรวจนครบาลตลาดพลู
วัดนาคปรก
วัดอ่างแก้ว
วัดรางบัว
ดูเพิ่ม

ถนนวุฒากาศ
แหล่งข้อมูลอื่น

แผนที่และภาพถ่ายทางอากาศของ ถนนเทอดไท
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′56″N 100°27′20″E﻿ / ﻿13.715444°N 100.455464°E﻿ / 13.715444; 100.455464
นักธรรมชั้นตรี

| --- | --- |
ชื่อย่อ: น.ธ.ตรี
ประเภท: การศึกษาแผนกธรรม
ผู้จัดการสอบ/ผู้ควบคุมการสอบ: สำนักงานแม่กองธรรมสนามหลวง
ทดสอบความรู้/ความสามารถเกี่ยวกับ:   นวโกวาท  พุทธศาสนสุภาษิต  พุทธประวัติ  วินัยมุข  ปฐมสมโพธิ 
ประเทศ: ประเทศไทย
ภาษา:   ภาษาบาลี  ภาษาไทย 
นักธรรมชั้นตรี  (ชื่อย่อ น.ธ.ตรี)  เป็นระดับการศึกษา พุทธศาสนาในประเทศไทยแผนกธรรม โดยเป็นชั้นแรกของการศึกษาระดับพื้นฐานของพระสงฆ์ สามเณรในประเทศไทย โดยเป็นการศึกษาสำหรับฝ่ายพระภิกษุสามเณรโดยเฉพาะ เมื่อศึกษาจบจะได้วุฒิเทียบเท่าชั้นประถม
การจัดการเรียนการสอนในปัจจุบัน > หลักสูตรนักธรรมชั้นตรี

นวโกวาท เป็นวิชาที่ว่าด้วยวินัยของสงฆ์ และหลักธรรมขั้นต้น
พุทธศาสนสุภาษิต
พุทธประวัติ
วินัยมุข ในระดับชั้นนี้จะว่าด้วยศีล 227 ข้อของภิกษุ
ปฐมสมโพธิ ว่าด้วยหลักธรรมหมวดใหญ่ ๆ และเรื่องราวของพระพุทธเจ้า
ดูเพิ่ม

แม่กองธรรมสนามหลวง
การสอบสนามหลวง
นักดนตรี

Guy Pratt นักดนตรีมืออาชีพ กำลังเล่นกีตาร์เบส
นักดนตรี หมายถึง บุคคลที่เล่นเครื่องดนตรี หรือผู้ที่มีความสามารถทางด้านดนตรี ไม่ว่าจะเป็นนักประพันธ์เพลง วาทยากร หรือนักแสดงดนตรี ก็สามารถเรียกว่านักดนตรีได้ นักดนตรีมีความสามารถเฉพาะบางแนวเพลง หรือบางคนอาจเล่นในแนวเพลงที่แตกต่างกันออกไป ตัวอย่างทักษะต่าง ๆ ของนักดนตรี ได้แก่ การแสดง การอำนวยเพลง การร้องเพลง องค์ประกอบ การจัดการ และการเรียบเรียงเพลง
ดูเพิ่ม

การร้องเพลง
คีตกวี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นักดนตรี
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย
ประดู่แดง

| ประดู่แดง |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
สกุล:: Phyllocarpus
สปีชีส์:: P.  septentrionalis
ชื่อทวินาม
Phyllocarpus septentrionalis Donn.  Smith

ประดู่แดง (ชื่อวิทยาศาสตร์ :Phyllocarpus septentrionalis  Donn.  Smith) เป็นพรรณไม้ยืนต้นขนาดกลางถึงขนาดใหญ่มีความสูงประมาณ 10 -12 เมตร ผิวเปลือกลำต้นมีสีน้ำตาลอ่อน เรือนยอดแผ่กว้างกิ่งลู่ลง ผลัดใบ ใบเป็นรูปมนรีออกเป็นคู่ สลับกันตามลำต้น ลักษณะของใบปลายแหลม โคนใบมน ขอบใบเรียบ มีสีเขียว ออกดอกเป็นช่อ ช่อดอกสีแดงสด ดอกจะบานไม่พร้อมกัน จะทยอยกันบานไล่ขึ้นไปตั้งแต่โคนก้านช่อจนถึงปลายช่อ เวลาบานจะแดงสพรั่งทั้งต้น เกสรยาวยื่นออกมากลางดอก ดอกมีกลิ่นหอม ออกดอกช่วงเดือนมกราคม*มีนาคม ผลเป็นฝักแบนรูปขอบขนานโค้งเล็กน้อย เมล็ดแบน มีถิ่นกำเนิดในประเทศกัวเตมาลา ทวีปอเมริกาใต้
ชื่อสามัญ: ประดู่แดง (Monkey Flower Tree, Fire of Pakistan)
ชื่อพื้นเมืองอื่น ๆ: วาสุเทพ
ประเภท: ไม้ยืนต้น
การขยายพันธ์: ขยายพันธุ์โดยการเพาะเมล็ด
การดูแล: ต้องการแสงแดดจัด หรือกลางแจ้ง ต้องการปริมาณน้ำและความชื้นน้อย ชอบดินร่วนซุยระบายน้ำได้ดี
เกร็ด

ต้นไม้ประจำ สำนักงานตำรวจแห่งชาติ
ต้นไม้ประจำมหาวิทยาลัยเทคโนโลยีพระจอมเกล้าพระนครเหนือ
ต้นไม้ประจำโรงเรียนเบญจมราชูทิศ นครศรีธรรมราช
ต้นไม้ประจำโรงเรียนพิบูลวิทยาลัย จังหวัดลพบุรี
ต้นไม้ประจำโรงเรียนเฉลิมพระเกียรติสมเด็จพระศรีนครินทร์ 12 โรงเรียนทั่วประเทศ
ต้นไม้ประจำโรงเรียนราชวินิตบางแก้ว ในพระบรมราชูปถัมภ์ จังหวัดสมุทรปราการ
ต้นไม้ประจำโรงเรียนมวกเหล็กวิทยา จังหวัดสระบุรี
ต้นไม้ประจำโรงเรียนปากช่อง จังหวัดนครราชสีมา
ต้นไม้ประจำโรงเรียนนวมราชานุสรณ์ จังหวัด นครนายก
ต้นไม้ประจำโรงเรียนราชวินิตบางแก้ว
ต้นไม้ประจำคณะเศรษฐศาสตร์ มหาวิทยาลัยสงขลานครินทร์
ต้นไม้ประจำโรงเรียนหัวหิน
ต่นไม้ประจำโรงเรียนบุญเจริญวิทยา จังหวัดนครราชสีมา